Անաստասիա Ցվետաևա (դերասանուհի)

Անվան այլ կիրառումների համար տե՛ս՝ Անաստասիա Ցվետաևա (այլ կիրառումներ)Անաստասիա Գենադևնա Ցվետաևա (ռուս.՝ Анастасия Геннадьевна Цветаева, սեպտեմբերի 24, 1981(1981-09-24), Մոսկվա, ԽՍՀՄ), ռուս դերասանուհի, ռեժիսոր, պրոդյուսեր, դիզայներ և լրագրող։


== Կենսագրություն ==


=== Վաղ տարիներ ===
Անաստասիա Ցվետաևան ծնվել է 1981 թվականի սեպտեմբերի 24-ին Մոսկվայում։ Նրա պապը վերականգնել է իրենց տահմածառը, և պարզվել է, որ իրենց ընտանիքը Ցվետաևների տոհմի մի ճյուղն է, որի անդամ է նաև բանաստեղծուհի Մարինա Ցվետաևան։
Մանկության տարիներին Անաստասիա Ցվետաևան դպրոց է հաճախել ԽՍՀմ տարբեր քաղաքներում՝ Բելգորոդ Դնեստրովսկի, Տաշքենդ և Մոսկվա։ Վերջին դասարանները նա սովորել է Մոսկվայի պետական համալսարանի լրագրության ֆակուլտետին կից Պատանի լրագրողի դպրոցում և ցանկացել է հետագայում զբաղվել գրական գործունեությամբ։ Դպրոցն ավարտելուց հետո Անաստասիա Ցվետաևան երկրորդ փորձից ընդունվել է Ռուսաստանի թատերական արվեստի համալսարան (Վլադիմիր Անդրեևի կուրս)։


=== Կարիերան կինոյում ===
Առաջին կուրսում սովորելիս Անաստասիա Ցվետաևան էպիզոդիկ դեր է կատարել Դենիս Եվստիգնեևի «Զբաղվենք սիրով» (ռուս.՝ «Займёмся любовью») ֆիլմում։ Ապա նա նկարահանվել է «Նույնիսկ մի՛ մտածիր» (ռուս.՝ «Даже не думай»), « Անկախության ստվերը» (ռուս.՝ «Даже не думай 2: Тень независимости») և «Երազելը վնասակար չէ» (ռուս.՝ «Мечтать не вредно»): Ճանաչման նա արժանացել է «Звери» խմբի՝ 2003 թվականին թողարկված «Всё, что тебя касается» տեսահոլովակում և «Ինձ կոչիր Ջին» (ռուս.՝ «Зови меня Джинн») երիտասարդական կատակերգությունում նկարահանվելուց հետո։
2004 թվականին Անաստասիա Ցվետաևան նկարահանվել է СТС ալիքի «Երիտասարդ և երջանիկ» (ռուս.՝ «Молоды и счастливы») սերիալում։ 2008 թվականին կատարում է գլխավոր դեր «Стерва для чемпиона» ֆիլմում՝ մազերը ներկելով շագանակագույն։
2014 թվականին Անաստասիա Ցվետաևան նկարահանել է 13 րոպեանոց կարճամետրաժ ֆիլմ՝ «Երուսաղեմյան համախտանիշ» (ռուս.՝ «Иерусалимский синдром»), որը ներկայացվել է Կաննի կինոփառատոնի Cannes Short Film Corner ծրագրում։ Նա հանդես է եկել որպես ֆիլմի պրոդյուսեր և ռեժիսոր, ինչպես նաև կատարել է գլխավոր դերը։


=== Բիզնես ===
Անաստասիա Ցվետաևան Nastya Tsvetaeva ապրանքանիշով ստեղծել է հագուստի գիծ՝ երեկոյան զգեստներ հղիների համար, ինչպես նաև համագործակցել է մի շարք հեղինակավոր ամսագրերի հետ, ինչպիսիք են՝ L’Officiel, «Парад», Sex and the City և Elle, որոնց համար գրել է հոդվածներ ու էսսեներ։ 2007 թվականին նա դարձել է Mainpeople պորտալի գլխավոր խմբագիր, իսկ 2008 թվականին՝ «Дети» ամսագրի խմբագիր և դեմք։


=== Հասարակական դիրքորոշում ===
2011 թվականին Անաստասիա Ցվետաևան ստորագրել է բաց նամակ, որը քաղաքացիներին կոչ էր անում մասնակցել «Հանուն արդար ընտրությունների» ցույցերին։


=== Անձնական կյանք ===
Առաջին անգամ ամուսնացել է 1997 թվականին, ամուսնալուծվել՝ 2002 թվականին,
Քաղաքացիական ամուսին՝ Օլեգ Գոնչարով (2000-ական թվականներ),
Որդի՝ Կուզմա Գոնչարով (ծնվել է 2005 թվականի հոկտեմբերին),
Երկրորդ ամուսին՝ Նադավ Օլգան (ամուսնացել են 2010 թվականի նոյեմբերին),
Դուստր՝ Էսթեր Օլգան (ծնվել է 2012 թվականի օգոստոսի 28-ին),
Որդի՝ Ակիվ Օլգան (ծնվել է 2019 թվականի մայիսի 28-ին)։Ապրում է Մոսկվայում և Թել Ավիվում։ Ստեղծում է հեղինակային զարդեր Nastia Olgan ապրանքանիշի ներքո։
Դերասանուհին ակտիվորեն վարում է իր բլոգը Ինստագրամ սոցիալական կայքում։ 2017 թվականին նա արժանացել է Իսրայելի 9 ալիքի «Տարվա մարդ» մրցանակի «ինտերնետային անհատ» անվանակարգում՝ այդպիսով ճանաչվելով ռուսալեզու լավագույն բլոգերն Իսրայելում։


== Ֆիլմագրություն ==


=== Տեսահոլովակներ ===
2004 – «Всё, что тебя касается» («Звери»)
2005 – «Снова в школу» («Корни»)


== Ծանոթագրություններ ==


== Արտաքին հղումներ ==
Պաշտոնական կայք Archived 2017-06-07 at the Wayback Machine.
ЖЖ Анастасии Цветаевой